नियर फील्ड कम्युनिकेशन
नियर फील्ड कम्युनिकेशन (एनएफसी) (अंग्रेज़ी:Near field communication; निकट क्षेत्र संचार) एक मानक है जिसकी मदद से स्मार्टफ़ोन तथा अन्य उपकरणों को एक दूसरे से स्पर्श करके, या करीब लाकर रेडियो संचार स्थापित किया जा सकता है। एनएफसी के वर्तमान अनुप्रयोगों में संपर्क-रहित लेनदेन (मोबाइल पेमेंट), डेटा विनिमय और वाई-फ़ाई जैसे जटिल संचार की स्थापन-प्रक्रिया को सरल बनाना शामिल हैं।